CELEX: 32014D0466(01)
Language: et
Date: 2014-07-10 00:00:00
Title: 2014/466/ÜVJP: Poliitika- ja julgeolekukomitee otsus EUFOR RCA/4/2014, 10. juuli 2014 , Kesk-Aafrika Vabariigis läbiviidavas Euroopa Liidu sõjalises operatsioonis (EUFOR RCA) kolmanda riigi osaluse vastuvõtmise kohta

18.7.2014   
            
            
               ET
            
            
               Euroopa Liidu Teataja
            
            
               L 212/11
            
         POLIITIKA- JA JULGEOLEKUKOMITEE OTSUS EUFOR RCA/4/2014,
   10. juuli 2014,
   Kesk-Aafrika Vabariigis läbiviidavas Euroopa Liidu sõjalises operatsioonis (EUFOR RCA) kolmanda riigi osaluse vastuvõtmise kohta
   
      (2014/466/ÜVJP)
   
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 10. veebruari 2014. aasta otsust 2014/73/ÜVJP Euroopa Liidu sõjalise operatsiooni kohta Kesk-Aafrika Vabariigis (EUFOR RCA), (1) eriti selle artikli 8 lõiget 2,
   ning arvestades järgmist:
   
               (1)
            
            
               Vastavalt otsuse 2014/73/ÜVJP artikli 8 lõikele 2 volitas nõukogu poliitika- ja julgeolekukomiteed tegema asjakohaseid otsuseid kolmandate riikide pakutava osaluse vastuvõtmise kohta.
            
         
               (2)
            
            
               Türgi osalus Kesk-Aafrika Vabariigis läbiviidavas Euroopa Liidu sõjalises operatsioonis (EUFOR RCA) tuleks Türgi osalust käsitleva EUFOR RCA ELi operatsiooni ülema soovituse ja Euroopa Liidu sõjalise komitee nõuande põhjal vastu võtta.
            
         
               (3)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   1.   Türgi osalus EUFOR RCAs võetakse vastu ja seda käsitatakse olulisena.
   2.   Türgi vabastatakse rahalise toetuse maksmisest EUFOR RCA eelarvesse.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 10. juuli 2014
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 40, 11.2.2014, lk 59.